Държавен вестник, бр. 10, 2026 г., стр. 33

БРОЙ  10	
Д Ъ Р Ж А В Е Н  В Е С Т Н И К 	
СТР.  33   
(c)	Ако Банката анулира който и да е Приет 
транш при настъпване на Случай на неиз­
пълнение, Заемополучателят обезщетява 
Банката в съответствие с член 10.3. 
1.7. Анулиране след изтичане на срока на 
Кредита
В деня след Крайната дата на разполагаемост, 
освен ако Банката изрично не е уведомила 
писмено за друго Заемополучателя, всяка 
част от Кредита, по отношение на която не е 
получено Приемане на отпускането на сред­
ства в съответствие с член 1.2.С, се анулира 
автоматично без допълнително уведомление 
от страна на Банката до Заемополучателя и 
без каквато и да е отговорност, възникваща 
за която и да е от Страните. 
1.8.	 Дължими суми по член 1.5 и член 1.6
Дължимите суми по член 1.5 и член 1.6 се 
плащат: 
(a)	в евро; и
(b)	в рамките на 15 (петнадесет) Работни 
дни от получаването от Заемополучателя 
на искането на Банката или в рамките 
на всеки по-дълъг период, посочен в 
искането на Банката.
1.9. Разпределяне на средствата от ЕИБ 
за Схеми
1.9.А. Разпределяне
(a)	През Периода на разпределяне Зае­
мополучателят представя на Банката 
инвестиционни схеми, за които Заемопо­
лучателят търси финансиране съгласно 
този Договор, като подава 1 (едно) или 
повече Искания за разпределяне.
(b)	Средствата от ЕИБ се разпределят само 
за инвестиционни схеми (и за разходите 
на такива инвестиционни схеми), които:
(i)	са допустими по една от Програмите 
и при условие че тези Програми вече 
са били одобрени от Европейската 
комисия преди такова Искане за 
разпределяне;
(ii)	са от сектори/области, където вече са 
изпълнени отключващите условия или 
където съществува план за действие, 
задоволителен за Европейската коми­
сия, гарантиращ изпълнението им до 
определения краен срок; и
(iii)	отговарят на специфичните критерии 
за допустимост, определени в Техни­
ческото описание (раздели А.1.1, А.1.2, 
А.1.4 и А.1.5),
(заедно наречени „Критерии за допус­
тимост“, като „допустим“ се тълкува 
съответно).
(c)	Банката разглежда схемите (включително 
Крайните бенефициенти), представени в 
Искането за разпределяне, като прилага 
подходящата процедура за разпределя­
не, както е определено в Техническото 
описание (раздел А.1.6) („Процедура за 
разпределяне“). 
(d)	След разглеждане на схемите Банката 
предоставя на Заемополучателя Писмо за 
разпределяне (като всяка инвестиционна 
схема, посочена в Писмото за разпреде­
ляне, се счита за „Схема“ за целите на 
този Договор).
(e)	През Периода на преразпределяне Кре­
дитът или Заемът може да бъде прераз­
пределен (изцяло или частично) в съот­
ветствие с член 1.9.Е. След Периода на 
преразпределяне никоя част от Кредита 
или Заема не може да бъде преразпре­
деляна.
(f)	Заемополучателят (заедно с Организа­
тора и с участието на ЗИП) гарантира, 
че подходящите вътрешни процедури 
и системи за докладване, създадени 
съгласно Финансовия(те) договор(и), 
сключен(и) преди настоящия Финансов 
договор, с цел наблюдаване на разпре­
делените и преразпределените от ЕИБ 
средства (както е определено в него/тях), 
се прилагат също и за наблюдаването на 
разпределените и преразпределените от 
ЕИБ средства за целите на този Договор.
1.9.В. Искане(ия) за разпределяне
(a)	При избора на инвестиционни схеми 
за дадено Искане за разпределяне Зае­
мополучателят следва Критериите за 
допустимост.
(b)	Искането за разпределяне се подава 
във формата, посочена в Техническото 
описание. Заемополучателят използва 
приложимия образец (формуляр), както 
е определен в Техническото описание 
(раздел A.1.7), в зависимост от размера 
(и/или вида) на предложената(ите) ин­
вестиционна(и) схема(и).
(c)	Заедно с Искането за разпределяне Зае­
мополучателят предоставя на Банката 
такива документи и доказателства, какви­
то се изискват в Техническото описание 
(раздел A.1.8), както и потвърждение, по 
форма и съдържание задоволителни за 
Банката, че са изпълнени всички хоризон­
тални и тематични отключващи условия 
(както са определени в Регламента за 
общите разпоредби), приложими към 
инвестиционните схеми, предложени в 
Искането за разпределяне.
1.9.С. Процедура за разпределяне
(a)	Банката прилага различни процедури за 
разглеждане на предложените инвести­
ционни схеми в зависимост от техния 
размер (и/или вид), както е определено 
в Процедурата за разпределяне.
(b)	Заемополучателят предоставя на Бан­
ката такава допълнителна информация, 
документи или доказателства във връзка 
с инвестиционна(и) схема(и), предложе­
на(и) от Заемополучателя в Искането за 
разпределяне, каквато Банката може да 
поиска.